Ρόι: Σε λιγότερο από έναν χρόνο από τώρα,
ο κόσμος θα γιορτάσει το Διεθνές Έτος Αστρονομίας,
που σηματοδοτεί την τετρακοσιοστή επέτειο από
την πρώτη ματιά του Γαλιλαίου στον νυχτερινό ουρανό μέσω τηλεσκοπίου.
Σε μερικούς μήνες, ο κόσμος επίσης θα γιορτάσει
την έναρξη μιας νέας εφεύρεσης από την Microsoft Research,
η οποία πιστεύω θα έχει τόσο μεγάλο αντίκτυπο
στον τρόπο που βλέπουμε το Σύμπαν όπως έκανε ο Γαλιλαίος τέσσερις αιώνες πριν.
Ονομάζεται Παγκόσμιο Τηλεσκόπιο (WorldWide Telescope)
και θέλω να ευχαριστήσω το TED και την Microsoft που μου επέτρεψαν να σας το παρουσιάσω.
Και θέλω να σας προτρέψω, όταν βρείτε την ευκαιρία,
να του ρίξετε μια πιο κοντινή ματιά, κάτω στο εργαστήριο του TED.
Το Παγκόσμιο Τηλεσκόπιο παίρνει τις καλύτερες εικόνες
από τα καλύτερα τηλεσκόπια του κόσμου στη Γη και στο διάστημα
και τις πλέκει ομαλά
για να παράγει μια ολιστική άποψη του Σύμπαντος.
Πρόκειται να αλλάξει τον τρόπο με τον οποίο κάνουμε αστρονομία,
θα αλλάξει τον τρόπο που διδάσκουμε την αστρονομία
και, πιστεύω, το πιο σημαντικό είναι πως
θα αλλάξει τον τρόπο που αντιλαμβανόμαστε τον εαυτό μας στο Σύμπαν.
Εάν είχαμε αυτή τη συνάντηση του TED την ημέρα των παππούδων,
ίσως να μην ήταν και τόσο μεγάλο επίτευγμα.
Το 1920, για παράδειγμα, δεν επιτρεπόταν να πίνεις οινοπνευματώδη ποτά.
Εάν ήσουν γυναίκα, δεν επιτρεπόταν να ψηφίζεις.
Και εάν κοίταζες ψηλά τα αστέρια και τον Γαλαξία μας στο καλοκαιρινό ουρανό,
αυτό που έβλεπαν νόμιζαν ότι ήταν όλο το Σύμπαν.
Μάλιστα, ο τότε επικεφαλής του παρατηρητηρίου του Χάρβαρντ
έδωσε μια φοβερή δημόσια συζήτηση, στην οποία ισχυρίστηκε
ότι ο Γαλαξίας μας ήταν όλο το Σύμπαν.
Το Χάρβαρντ έκανε λάθος, για τα καλά. (Γέλια)
Φυσικά, σήμερα γνωρίζουμε ότι οι γαλαξίες επεκτείνονται πολύ πιο μακρυά από τον δικό μας Γαλαξία.
Μπορούμε να δούμε όλη τη διαδρομή μέχρι τα όρια του ορατού Σύμπαντος,
όλη την πορεία πίσω στον χρόνο,
σχεδόν μέχρι τη στιγμή της Μεγάλης Έκρηξης.
Μπορούμε να δούμε όλο το φάσμα του φωτός
και να αποκαλύψουμε κόσμους που πριν ήταν αόρατοι.
Βλέπουμε αυτά τα υπέροχα φυτώρια άστρων,
όπου η φύση έχει κάπως κανονίσει ακριβώς για τους σωστούς αριθμούς
και το σωστό μέγεθος των άστρων για να προκύψει η ζωή.
Βλέπουμε ξένους κόσμους, βλέπουμε ξένα ηλιακά συστήματα
-- μέχρι στιγμής 300 και αυξάνονται --
και δεν είναι όπως το δικό μας.
Βλέπουμε μαύρες τρύπες στην καρδιά του Γαλαξία μας,
και αλλού στο Σύμπαν,
όπου ο χρόνος μοιάζει να παραμένει στάσιμος.
Αλλά μέχρι τώρα, η άποψή μας για το Σύμπαν ήταν αποκομμένη και αποσπασματική
και πιστεύω ότι πολλές από τις υπέροχες ιστορίες που έχει να μας πει η φύση
έχουν πέσει στον Καιάδα. Και αυτό αλλάζει.
Θέλω απλά να αναφέρω εν συντομία τρεις λόγους
γιατί οι συνάδελφοί μου και εγώ, στην αστρονομία και στην εκπαίδευση,
είμαστε τόσο ενθουσιασμένοι για το Παγκόσμιο Τηλεσκόπιο
και γιατί πιστεύουμε ότι είναι πραγματικά μεταμορφωτικό.
Πρώτον, σας επιτρέπει να βιώσετε το Σύμπαν:
το Παγκόσμιο Τηλεσκόπιο, για εμένα, είναι ένα είδος μαγικού χαλιού
που σας επιτρέπει να πλοηγηθείτε οπουδήποτε θέλετε να πάτε στο Σύμπαν.
Δεύτερον: μπορείτε να περιηγηθείτε στο Σύμπαν με ξεναγούς τους αστρονόμους.
Και δεν μιλώ απλά για γνώστες που σου λένε τι είναι αυτό που βλέπεις,
αλλά αληθινούς ανθρώπους που είναι παθιασμένοι με το Σύμπαν πιθαμή προς πιθαμή,
που μπορούν να μοιραστούν τον ενθουσιασμό τους
και μπορούν να κάνουν το Σύμπαν ένα φιλόξενο μέρος.
Και τρίτον, μπορείτε να δημιουργήσετε τις δικές σας ξεναγήσεις
-- να τις μοιραστείτε με φίλους, να τις δημιουργήσετε με φίλους --
και αυτό είναι το σημείο για το οποίο νομίζω είμαι πιο ενθουσιώδης,
επειδή πιστεύω μέσα μας, όλοι μας είμαστε αφηγητές.
Και στην αφήγηση,
ο καθένας μας πρόκειται να καταλάβει το Σύμπαν με τον δικό του τρόπο.
Θα έχουμε ένα προσωπικό Σύμπαν.
Πιστεύω ότι θα δούμε μια κοινότητα από αφηγητές να εξελίσσεται και να αναδύεται.
Πριν σας παρουσιάσω τον άνθρωπο που είναι υπεύθυνος για το Παγκόσμιο Τηλεσκόπιο,
θέλω να σας αφήσω με αυτή τη μικρή σκέψη:
όταν ρωτάω του ανθρώπους "Πώς νιώθετε κοιτώντας τον νυχτερινό ουρανό;"
συχνά μου λένε "Ω, μικροί. Νιώθω μικρός και ασήμαντος."
Λοιπόν, η ματιά μας γεμίζει το Σύμπαν.
Και χάρη στους δημιουργούς του Παγκόσμιου Τηλεσκοπίου,
τώρα μπορούμε να αρχίσουμε διάλογο με το Σύμπαν.
Πιστεύω ότι το Παγκόσμιο Τηλεσκόπιο θα σας πείσει
ότι μπορεί να είμαστε μικροί, αλλά είμαστε αληθινά υπέροχα σημαντικοί.
Σας ευχαριστώ.
(Χειροκρότημα)
Δεν μπορώ να σας περιγράψω το προνόμιο του
να σας παρουσιάσω τον Κρις Γουόνγκ από τη Microsoft. (Χειροκρότημα)
Κρις: Σε ευχαριστώ Ρόι.
Λοιπόν, αυτά που βλέπετε εδώ είναι μια υπέροχη παρουσίαση,
αλλά είναι και μία από τις ξεναγήσεις μας.
Και για την ακρίβεια, αυτή η ξενάγηση φτιάχθηκε πριν από λίγο.
Και όλες οι ξεναγήσεις είναι τελείως διαδραστικές,
έτσι ώστε εάν χρειαστεί να πάτε κάπου...
μπορεί να παρακολουθείτε μια ξενάγηση και μπορείτε να την σταματήσετε σε οποιοδήποτε σημείο της,
να αντλήσετε άλλες πληροφορίες --
υπάρχουν πολλές πληροφορίες στο Διαδίκτυο και πηγές
για μέρη που μπορεί να θελήσετε να πάτε --
μπορείτε να μεγεθύνετε, μπορείτε να σμικρύνετε.
Όλα τα βοηθήματα είναι διαθέσιμα για εσάς.
Έτσι, η Microsoft -- αυτό είναι ένα έργο που -- το Παγκόσμιο Τηλεσκόπιο είναι αφιερωμένο στον Τζιμ Γκρέι,
που είναι συνάδελφος και μεγάλο μέρος της δουλειάς που έκανε
είναι η κινητήρια δύναμη που έκανε αυτό το έργο πραγματικότητα.
Είναι ένα έργο αγάπης για εμάς και τη μικρή μας ομάδα
και πραγματικά ελπίζουμε ότι θα εμπνεύσει τα παιδιά να εξερευνήσουν και να μάθουν σχετικά με το Σύμπαν.
Βασικά, παιδιά όλων των ηλικιών, σαν εμάς.
Το Παγκόσμιο Τηλεσκόπιο, λοιπόν, θα είναι διαθέσιμο αυτή τη άνοιξη.
Θα είναι ελεύθερα διαθέσιμο -- ευχαριστούμε Κρεγκ Μάντι --
και θα είναι διαθέσιμο στην ιστοσελίδα WorldWideTelescope.org,
που είναι σχετικά καινούργια.
Και, επίσης, αυτά που είδατε σήμερα
είναι λιγότερο από ένα κλάσμα του 1% από αυτά που υπάρχουν
και στο εργαστήριο του TED έχουμε μία ξενάγηση
που δημιουργήθηκε από ένα εξάχρονο με το όνομα Μπέντζαμιν
που θα σας ξετρελάνει. (Γέλια)
Θα σας δούμε εκεί λοιπόν. Σας ευχαριστώ.
(Χειροκρότημα)